Jozef Tomko

Jozef Tomko (1924–2022) var en av Den katolske kirkes kardinaler, tidligere prefekt for Kongregasjonen for folkenes evangelisering (1985–2001) og president for
Den pavelige komité for internasjonale eukaristiske kongresser (2001–2007).
Han ble kreert til kardinal i 1985. Det siste året av sitt liv var han verdens eldste levende kardinal.

 Liv og virke
 Bakgrunn 
Jozef Tomko studerte etter vanlig skolegang i Michalovce fra 1943 til 1944 ved Kyril og Methodius teologiske fakultet ved Comenius-universitetet og bodde fra 1945 som prestekandidat ved det pavelige kollegium Nepomucenum i Roma og studerte ved Lateranuniversitetet. Han tok doktorgraden i kirkerett ved Det pavelige universitet Gregoriana.

Etter den kommunistiske maktovertakelse i Tsjekkoslovakia i 1948 forble han i Roma.

Prest
Han ble presteviet 12. mars 1949 av den romerske hjelpebiskop og senere kuriekardinal Luigi Traglia. Han virket deretter som sjelesorger ved forskjellige menigheter i Roma og i bispedømmet Porto-Santa Rufina. Fra 1950 til 1965 var han stedfortredende rektor og senere rektor ved Collegium Nepomucenum. Han var 1955/1956 fakultetsmedlem ved det internasjonale universitet for sosialstudier Pro Deo.

I 1959 begynte han å arbeide for Den romerske kurie. Fra 1962 arbeidet han dessuten for kongregasjonen for troslæren, og fra 1974 til 1979 var Tomko undersekretør for kongregasjonen for biskopene. Fra 1970 til 1978 var han professor ved Gregoriana.

 Biskop
Den 12. juli 1979 utnevnte pave Johannes Paul II ham til titularerkebiskop av Doclea, gav ham oppfaven som generalsekretær for bispesynoden, og bispeviet ham den 15. september samme år; medkonsekrerende var kurieerkebiskop Eduardo Martínez Somalo, og Andrew Gregory Grutka, biskop av Gary i Indiana i USA.

I de følgende år var han ansvarlig for organisasjon og gjennomføring av en rekke bispesynoder. Foruten dette var Tomko fra tidlig i 1970-årene med på den økumeniske dialog med lutheranerne og med undervisning ved Gregoriana. Derutover var han sjelesørger i forskjellige menigheter i Roma og engasjerte seg for slovakiske utenlandsmenigheter, fremfor alt i USA.

Kardinal
I 1985 utnevnte Johannes Paul II ham til kardinaldiakon med titteldiakoniet Gesù Buon Pastore alla Montagnola. Fra 1985 til 2001 ledet Tomko som kardinalprefekt Kongregasjonen for Troens utbredelse og hadde vervet som Magnus Cancellarius ved Det pavelige universitet Urbaniana. Den 29. januar 1996 ble han kardinalprest med tittelkirken Santa Sabina.

Fra 2001 til 2007 var han president for Den pavelige komite for eukaristiske verdenskongresser. Den 1. oktober 2007 utnevnte pave Benedikt XVI erkebiskop Piero Marini til hans etterfølger i dette embede. I 2008 deltok kardinal Tomko som pavelig legat ved den 49. eukaristiske verdenskongress.

Pave Benedikt XVI kalte Jozef Tomko flere ganger til spesielle sendeferder, som da han i november 2009 var pavens personlige sendemann til feiringene av 150-årsminnet av evangeliseringen på Taiwan.„Feier in Taiwan: Kardinal Tomko wird Sonderbeauftragter des Papstes“, Zenit, 16. November 2009

Våren 2012 gjorde pave Benedikt XVI ham til medlem av en tremanns kardinalkommisjon med spesialmandat å undersøke den såkalte Vatileaks-affæren.

Tomko ble det eldste levende medlem av kardinalskollegiet da kardinal Albert Vanhoye døde den 29. juli 2021.

Tomko døde 98 år gammel i Roma den 8. august 2022.

 Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (16235-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Henry Benedict Mary Clement Stuart of York (1725-1807) *1758
 Pave Leo XII (1760-1829) *1794
 Kardinal Chiarissimo Falconieri Mellini (1794-1859) *1826
 Kardinal Camillo di Pietro (1806-1884) *1839
 Kardinal Mieczyslaw Halka Ledóchowski (1822-1902) *1861
 Kardinal Jan Puzyna z Kosielsko (1842-1911) *1886
 Erkebiskop Józef Bilczewski (1860-1923) *1901
 Erkebiskop Bolesław Twardowski (1864-1944) *1919
 Erkebiskop Eugeniusz Baziak (1890-1962) *1933
 Pave Johannes Paul II (1920-2005) *1958
 Erkebiskop Jozef Tomko (1924-2022) *1979catholic-hierarchy.org tomko, lest 11. mars 2021

Verker
 Light of Nations (Rome 1972)
 On Missionary Roads, 2007, 

 Referanser 

 Eksterne lenker 
 Fyldige kardinalsbigrafier på norsk – katolsk.no
 Biografi på The Cardinals of the Holy Roman Church

Kategori:Slovakiske kardinaler
Kategori:Slovakiske katolske biskoper
Kategori:Slovakiske katolske biskoper i den romerske kurie
Kategori:Kanonister
Kategori:Linjen Rebiba
Kategori:Personer fra Okres Humenné